Robert Bortuzzo

Robert Bortuzzo (s. 18. maaliskuuta 1989 Thunder Bay, Ontario, Kanada) on kanadalainen jääkiekkoilija, pelipaikaltaan puolustaja. Hän edustaa NHL-seura St. Louis Bluesia. Pittsburgh Penguins varasi hänet 78. pelaajana NHL:n varaustilaisuudessa 2007.

Ura
Bortuzzo pelasi kaudet 2006–2009 Kitchener Rangersissa, jossa voitti OHL:n mestaruuden kaudella 2007–2008. Kaudeksi 2009–2010 hän siirtyi NHL-seura Pittsburgh Penguinsiin, jonka farmijoukkueessa Wilkes-Barre/Scranton Penguinsissa pelasi kaksi täyttä kautta ja tuli valituksi kauden 2010–2011 AHL:n tähdistöotteluun. Kaudella 2011–2012 Bortuzzo debytoi NHL:ssä 5. marraskuuta 2011 Los Angeles Kingsiä vastaan. Hän pelasi kauden aikana kuusi NHL-ottelua ilman tehopisteitä. Kaudella 2012–2013 Bortuzzo teki ensimmäisen NHL-maalinsa 2. helmikuuta 2013 New Jersey Devilsiä vastaan.

Helmikuussa 2022 Bortuzzo teki Bluesin kanssa kaksivuotisen ja yhteensä 1,9 miljoonan dollarin arvoisen jatkosopimuksen.

Tilastot

Lähteet
 
 
 Robert Bortuzzo NHL.comissa 

Kanadalaiset jääkiekkoilijat
St. Louis Bluesin pelaajat
Pittsburgh Penguinsin varaamat pelaajat
Vuonna 1989 syntyneet
Elävät henkilöt